OzLabs/hebrew-wiki-articles huggingface dataset:
שטיל אנדרה אומודט

שטיל אנדרה אומודט (; נולד ב-2 בספטמבר 1971), גולש אלפיני נורווגי, אלוף אולימפי, עולמי, ושל גביע העולם. הוא גולש הסקי האלפיני המעוטר ביותר.

== ביוגרפיה ==
אומודט נולד באוסלו. באליפות העולם לנוער, 1990, זכה אומודט ב-3 מדליות זהב ו-2 מדליות כסף, והיה לראשון בהיסטוריה שזוכה בחמש מדליות באותה אליפות העולם לנוער. בין 1991 ל-2006, זכה ב-8 מדליות אולימפיות, יותר מכל גולש אלפיני אחר, וזכה בחמש מדליות זהב באליפויות העולם, כמו גם ב-21 תחרויות במסגרת גביע העולם. אומודט נחשב כגולש השולט בכל סוגי התחרויות, הטכניים והמהירים כאחד. הוא השתתף בכל הענפים השונים של הסקי האלפיני, והוא אחד מחמשת הגולשים האלפינים הגברים שזכו בתחרות בכל אחד מהם.

עשרים המדליות בהן זכה אומודט במשחקים האולימפיים ובאליפויות העולם מהוות שיא. הוא הגולש הצעיר ביותר והמבוגר ביותר שזכה במדליית זהב במשחקים האולימפיים. העקביות הרבה שלו בתחרויות הובילה אותו לשיאים נוספים. במשך 6 שנים, אומודט הוביל את דירוג גביע העולם של כל הזמנים, כשהוא זכה ב-13,252 נק' בין 1989 ל-2006, עד ש-2012 נעקף על ידי בנג'מין רייך. שלישי בדירוג הוא הרמן מאייר. תוצאת שיא אחרת של אומודט היא 231 תוצאות בעשרת המקומות הראשונים בתחרויות בגביע העולם, 19 יותר מ-212 התוצאות שקבע מארק ג'ירארדלי.

אומודט זכה בגביע העולם לשנת 94–1993, וסיים 5 פעמים נוספות במקום השני ופעם נוספת במקום השלישי. מלבד זאת, אומודט זכה פעם אחת בגביע העולם בסלאלום, פעם אחת בגביע העולם בסלאלום ענק, פעם אחת בגביע העולם בסופר-ג'י, וחמש פעמים בגביע העולם בסקי אלפיני משולב.

באוגוסט 2003, 19 מדליות נגנבו מאומודט, כשפורצים פרצו לביתו של אביו. מאוחר יותר אומודט הודיע כי מצא אותן בעזרת אנונימי באינטרנט. היום מוצגות המדליות של אומודט במוזיאון האולימפי הנורווגי בלילהאמר.

ב-6 בינואר 2007, אומודט הכריז בשידור חי על פרישתו, לצד מאות אתלטים אחרים, בחגיגת הספורט הנורווגי לשנת 2006, שם הוא הוכרז כספורטאי השנה בנורווגיה לשנת 2006.

במאי 2007 קיבל אומודט את מדליית סנט הלווארד מעיריית אוסלו, על "ייצוג נורווגיה ואוסלו באופן יוצא מן הכלל". בהקשר לקמפיין ברשת הטלוויזיה NRK, מונה באוקטובר 2007 לשגריר UNICEF.

אומודט נשוי לשטינה אוסטבולד, ולהם בן ובת. אביו, פין אומודט, הוא מאמן סקי אלפיני.

== קישורים חיצוניים==

*

*[http://data.fis-ski.com/dynamic/athlete-biography.html?sector=AL&listid=&competitorid=30 שטיל אנדרה אומודט] באתר התאחדות הסקי הבינלאומית

קטגוריה:ערכים שבהם תבנית בריטניקה אינה מתאימה
קטגוריה:ספורטאים נורווגים
קטגוריה:אלופים אולימפיים: גלישת סקי
קטגוריה:גולשי סקי אלפיני באולימפיאדת אלברוויל (1992)
קטגוריה:שגרירים של רצון טוב - יוניסף
קטגוריה:נורווגים שנולדו ב-1971
זמן להתעורר

זמן להתעורר הוא האלבום השביעי במספר של להקת ההיפ הופ הישראלית הדג נחש, ואלבום האולפן השישי של הלהקה. האלבום יצא בפברואר 2013, בהפקתו המוזיקלית של יוסי פיין, שהפיק את רוב אלבומי ההרכב.

הסינגל הראשון מן האלבום, "קובלנה על מפלגות ישראל", יצא בינואר 2013. את הסינגל הלחינו חברי הלהקה על פי מילים שכתב מאיר אריאל לפני בחירות 1999, כחודש לפני מותו. הסינגל יצא בסמוך לבחירות לכנסת התשע עשרה. בקליפ של אותו השיר השתתפו כמה מחברי "ארץ נהדרת" כשהם מחופשים לחלק מראשי המפלגות (וגם הם בעצמם עשו גרסה משלהם לשיר, שנשאה את הכותרת "אזרחי ישראל עלו לי עד כאן"). בפברואר 2013 יצא הסינגל השני מן האלבום, "זמן להתעורר", שנבחר לשמש בסרט "פלאות" של הבמאי אבי נשר. סולן הלהקה שאנן סטריט היה שותף לכתיבת תסריט הסרט. בשיר "יום שישי" מתארח הגיטריסט יצחק קלפטר.

== רשימת השירים באלבום==

== קישורים חיצוניים ==

* 

קטגוריה:אלבומי הדג נחש
קטגוריה:אלבומי חברת התו השמיני
קטגוריה:אלבומים שהופקו על ידי יוסי פיין
פפירוס הרסט

פפירוס הרסט
פפירוס הֶרְסְט (באנגלית: Hearst papyrus) הוא השם שניתן במחקר ההיסטורי לפפירוס מצרי קדום מן המחצית הראשונה של האלף השני לפנה"ס שתוכנו ענייני רפואה. הפפירוס, הנקרא על שם פבי הרסט, מכיל 18 עמודי מרשמים רפואיים בכתב היראטי, העוסקים בדרכי הטיפול בבעיות במערכת השתן, בדם, בשיער ובפצעי נשיכה. הוא נחשב לכתב-יד חשוב, אך יש המטילים ספק באמיתותו.

==מקורו==
לדברי הארכאולוג האמריקני ג'ורג' ריזנר, שפרסם מהדורת פקסימיליה של הפפירוס ב-1905, הוענק הפפירוס באביב 1901 למשלחת הרסט על ידי איכר מן הכפר דיר-אל-בלס הסמוך למקום חפירותיה כאות תודה על שהתירו לו לאסוף דשן מערימות הזבל של המחנה. מאוחר יותר נקרא הפפירוס על שמה של פֶבִּי הרסט, אמו של איל העיתונות ויליאם רנדולף הרסט, שמימן את רוב הוצאותיה של המשלחת שפעלה מטעם אוניברסיטת קליפורניה.

הפפירוס מתוארך לימי השושלת ה-18 של מצרים, תקופת שלטונו לערך של הפרעה תחותמס השלישי. הטקסט חובר כפי הנראה עוד קודם לכן, בתקופת הממלכה התיכונה, בסביבות 2000 לפנה"ס. כיום, נכון לשנת 2007, מוחזק הפפירוס בספריית בנקרופט, אוניברסיטת קליפורניה בברקלי.

לימים העלו חוקרים אחדים ספקות באשר לאמיתיותו של הפפירוס. תוכנו נחקר אומנם בהרחבה על פי התמונות שפרסם ריזנר, אך הפפירוס עצמו לא נבדק מעולם ביסודיות. אוצר הפפירוס בספריית בנקרופט הסביר ב-2003 כי מצב הפפירוס טוב באופן מפתיע, כמעט טוב מדי לפפירוס אמיתי." לריזנר, לעומת זאת, לא היו ספקות כלשהם, כמסתבר מדברים שכתב ב-1905: "סימני הקיפולים של המגילה, האבק הדקיק וביצי החרקים מעידים כי איש לא פתח אותה מאז העת העתיקה." ספריית בנקרופט הכריזה כי בכוונתה לבחון בעתיד את הפפירוס כדי לפתור את הסוגיה ולקבוע "אם מדובר בפפירוס אמיתי או בזיוף כמעט מושלם."

==תוכנו==
פפירוס הרסט הוא אחד מן הפפירוסים הרפואיים המצריים ששימשו לתיעוד שיטות ריפוי לבעיות כמו כאבי ראש ובעיות עיכול. רוב הפפירוסים כללו גם פרק על לחשים ומילות כישוף שנאמרו לחולה לפני, במהלך ואחרי הטיפול.

פפירוס הרסט מכיל 20 פסקאות, ערוכות ב-18 טורים, של מרשמים רפואיים הכתובים בכתב מצרי היראטי. מגוון הנושאים רחב ביותר, מ"שן היוצאת ממקומה" ועד "תרופה לטיפול בריאה", אך מרביתם מתמקדים בטיפול בבעיות במערכת השתן, דם, שיער ונשיכות (על ידי בני אדם, חזירים והיפופוטמים). אחד הלחשים עוסק ב"מחלה כנענית", "אז הגוף מכוסה בכתמים שחורים כפחם"; הכוונה, כפי הנראה, לטולרמיה (tularemia), אחת ה"מגפות" שסייעו להפיל את החיקסוס.

==ראו גם==
*הפפירוס הרפואי מלונדון
* פפירוס אברס
==קישורים חיצוניים==

* תצלום של פפירוס הרסט, תמונה 9, באתר [http://bancroft.berkeley.edu/Exhibits/anthro/6curriculum2_papyrus.html ספריית בנקרופט].
==הערות שוליים==

הרסט
קטגוריה:ספרות מצרים העתיקה
קטגוריה:היסטוריה של הרפואה
סיבי ביניים

סיבי ביניים או קורי ביניים (באנגלית:(Intermediate filaments (IFs), הם חלבונים פולימריים השייכים למשפחת חלבוני הפילמנט בתא, שקוטרם נע בין 9 ל-11 ננומטר. תפקידם הוא לשמור על חוזק מכני של התא והאברונים שבו, ולקשר בין סיבי האקטין ובין המיקרוטובולים. 

יש כ-70 גנים המקודדים לחלבונים של סיבי ביניים. ניתן לחלק את חלבוני סיבי הביניים ל-6 קטגוריות שונות על פי מאפייני החלבון (רצף חומצות האמינו ומבנה החלבון):

# סוג I - קרטינים בעלי מבנה חומצי שמצויים באפיתל
# סוג II - קרטינים בעלי מבנה בסיסי שמצויים באפיתל
# סוג III - כוללים וימנטין (מצוי במזנכימה), דסמין (בשרירים), GFAP (חלבון פיברילרי חומצי של תאי גליה), פריפרין
# סוג IV - כוללים נוירופילמנטים (מצויים בריכוז גבוה באקסונים) ואינטרנקסין
# סוג V - כולל חלבוני למין
# סוג VI - נסטין 

סיבים אלו קיימים הן בציטופלזמה של התא והן בגרעין התא. פגיעה בחלבונים אלו או מוטציה בהם גורמים למחלות קשות בשרירים, בעצמות, בעור, בעצבים ובין היתר גם מובילים למחלת הפרוגריה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חלבונים
ניתוח מידע

תהליך ניתוח מידע
ניתוח מידע או ניתוח נתונים הוא תהליך בדיקת צורת היחסים בין נתונים. תהליך זה כולל בדרך כלל איסוף, ניקוי, טיוב, עיבוד ומידול של נתונים מסוגים שונים לצורך גילוי מידע חשוב או גיבוש מסקנה המאפשרת קבלת החלטות. אדם המנתח מידע מכונה לעיתים "אנליטיקאי" ("אנליסט").

ניתוח מידע מתבצע בהיבטים ובגישות מגוונות. בין היתר גישה של כריית מידע מתמקדת במידול ובגילוי מידע למטרות חיזוי. בבינה עסקית, ניתוח המידע נעשה במטרה להפיק מידע משמעותי מבחינה עסקית לארגון. בגישה סטטיסטית ניתן לחלק את הניתוח לסטטיסטיקה תאורית, ניתוח נתונים ראשוני (IDA) ובדיקת השערות. ניתוח מידע מתבצע גם בהיבט צבאי כמו במודיעין צבאי אך גם בעולם האזרחי במסגרת בניית מודל עסקי, טיפול רפואי, תחקיר עיתונאי ועוד.

אינטגרציית נתונים ושילוב נתונים ממספר מקורות הוא שלב מקדים לניתוח מידע. תחום קרוב לניתוח מידע הוא ויזואליזצית נתונים, העוסק בייצוג ויזואלי של נתונים.

== שלבי ניתוח המידע ==
ניתן לחלק את התהליך למספר שלבים:

=== איסוף ===
בשלב הראשוני יש לאסוף ולארגן את כל הנתונים אשר עשויים להיות רלוונטיים לנושא. חשוב שאיסוף הנתונים יתבסס על כל מקורות המידע האפשריים, ללא הבחנה בין מקור המידע, מהימנותו ותרומתו לשאלה שעליה רוצים לענות.

=== סינון ואפיון המידע ===
לאחר שנאספו כל הנתונים הרלוונטיים יש לערוך מיפוי וסינון למידע אשר אינו רלוונטי, כך שנשאר עם הנתונים הרלוונטיים.

הסינון יהיה בהתאם לקריטריונים שנקבעו, כגון: מהימנותו של מקור הידע – לדוגמה יועדף מידע שמקורו בספרות מקצועית, אתר אינטרנט בעל מומחיות בתחום, חוות דעת של אדם מומחה, שאלונים שהוכנו על ידי אנשים מקצוע בתחום של הבעיה הנידונה וכו' על פני מידע שמקורו עלום.

=== עיבוד והסקת מסקנות ===
עיבוד הנתונים שנותרו למידע איכותי ומקצועי בתחום הרלוונטי אשר ממנו יתאפשר להסיק מסקנות ולהשיב על השאלה שלשמה נערך ניתוח המידע. העיבוד יכול להיות עיבוד סטטיסטי, חיזוי, עיבוד טכנולוגי וכיוצא בזה אשר בסופם יוצג דו"ח מסוים. הדו"ח יופנה למקבלי ההחלטות ואמור לסייע להם לקבל החלטה.

== קישורים חיצוניים ==

* [https://ramkedem.com/דאטה-אנליסט/ דאטה-אנליסט, כל מה שצריך לדעת על מקצוע אנליסט הנתונים] באתר Upscale Analytics – ramkedem.com

קטגוריה:מידע
קטגוריה:טכנולוגיות מידע
ILOVEYOU

וירוס האהבה (באנגלית: ILOVEYOU, לעיתים נקרא גם "מכתב אהבה", באנגלית: LOVE LETTER), הייתה תולעת מחשבים שתקפה עשרות מיליונים של מחשבי windows בתאריך 5 במאי 2000 (בפיליפינים) ואחריו. היא התפשטה כהודעה בדואר האלקטרוני עם הכותרת ILOVEYOU וקובץ מצורף בשם "LOVE-LETTER-FOR-YOU.txt.vbs". סיומת הקובץ השנייה (במקרה הזה 'VBS' - קובץ תסריט בשפת התכנות VBScript) הייתה מוחבאת כברירת מחדל במערכת ההפעלה חלונות באותה תקופה, מה שהטעה משתמשים לחשוב שזה קובץ טקסט רגיל. פתיחת הקובץ המצורף הפעילה את הסקריפט שהיה כתוב בויז'ואל בייסיק. התולעת גרמה לנזק על המכונה שהפעילה אותה, כשהיא דורסת קובצי תמונה, ושולחת עותק של עצמה ל-50 הכתובות הראשונות בספר הכתובות של חלונות, אשר בו משתמשת תוכנת אאוטלוק של מיקרוסופט.

הווירוס גרם לנזקים בשווי של מילארדי דולרים ועם הזמן המשיכו להתפתח גרסאות נוספות של הווירוס. בעקבות כך ה-FBI החליטה לפתוח בחקירה פלילית ביחד עם רשויות החוק הפיליפיניות שבעקבותיהן נעצר סטודנט פיליפיני למחשבים בן 27 מאוניברסיטת AMA בשם אונל דה-גוזמן. להגנתו טען דה-גוזמן כי הפיץ את הווירוס בטעות וסירב לומר האם היה זה שכתב אותו. ב-22 באוגוסט 2000 בוטלו ההליכים המשפטיים כנגדו.

בשנת 2001 הופיעה גרסה של התולעת שהפעילה וירוס צ'רנוביל.

ארבעה דברים הובילו להצלחה של ILOVEYOU:
*הוא מסתמך על כך שמערכת שפת התסריט פועלת. המנוע לא היה ידוע לפני כן, ומיקרוסופט ספגה ביקורת נוקבת על כך שהשאירה כלי כל כך חזק ומסוכן מופעל על ידי ברירת מחדל כשאף אחד אינו מודע לקיומו.
* הוא ניצל את האלגוריתם של מיקרוסופט להחבאת סיומות הקבצים. חלונות התחילה להחביא סיומות כברירת מחדל. האלגוריתם פירש שמות קבצים משמאל לימין, כשהוא עוצר ב"נקודה"(.) הראשונה. הקבצים המצורפים שהייתה להם שתי הארכות קבצים הציגו את הסיומת הפנימית שלהם - -TXT כסיומת האמיתית. קובצי טקסט נחשבים כלא מזיקים, כי במצב נורמלי הם לא מסוגלים להריץ בתוכם קובץ הרצה.
* הוא השתמש בהנדסה חברתית כדי לפתות משתמשים לפתוח את הקובץ המצורף (מתוך רצון אמיתי או סקרנות) על מנת להבטיח התפשטות מתמשכת.
* הוא ניצל את החולשות בעיצוב של אאוטלוק ושל חלונות והגיע לתכונות שלא אמורות להיות בשימוש, שדרכן יכול היה להריץ בקלות קוד זדוני שהצליח להשיג גישה מלאה למערכת ההפעלה, לאחסון המשני ולמידע של המערכת והמשתמש. כל זה על ידי כך שגרם למשתמשים לא-מתוחכמים ללחוץ על אייקון.
* הוא ניצל את תמימותם של הגולשים - בזמן שהופץ האינטרנט לא היה מוכר לרוב הציבור, ועל כן המודעות לווירוסים הייתה נמוכה. המשתמשים לא היו חשופים למגוון הסכנות הטמונות ברשת, ולא היו חשדניים כלפי הודעות מוזרות.

==הערות שוליים==

קטגוריה:תוכנות זדוניות
קטגוריה:וירוסי מחשב
קטגוריה:מתקפות סייבר בעשור הראשון של המאה ה-21
תחרות שחמט לזכר אלכין 2013

תחרות השחמט לזכר אלכין 2013 התקיימה בחלקה הראשון בפריז, שבצרפת ובחלקה השני בסנקט פטרבורג, שברוסיה, בין התאריכים 20 באפריל ו-1 במאי 2013. התחרות התנהלה בשיטת ליגה וכללה תשעה סיבובים.

== תוצאות התחרות ==
{| class="wikitable"
|-
! מקום !! שם שחקן !! מדינה !! מד כושר	!! נקודות
|-
| 1 || לבון ארוניאן || ארמניה || 2809	|| 5.5
|-
| 2 || בוריס גלפנד|| ישראל || 2739	|| 5.5 
|-
| 3 || וישוואנתן אנאנד || הודו || 2783	|| 5 
|-
| 4 || מייקל אדמס|| אנגליה || 2727	|| 4.5 
|-
| 5 || ניקיטה ויטיוגוב|| רוסיה || 2712	|| 4.5
|-
| 6 ||לורן פרסינה|| צרפת || 2706	|| 4.5 
|-
| 7 || ולדימיר קראמניק|| רוסיה || 2801	|| 4.5
|-
| 8 ||מקסים ושייה-לגראב|| צרפת || 2722	|| 4.5 
|-
| 9 || דינג לירן|| סין || 2707	|| 3.5
|-
| 10 ||פטר סבידלר|| רוסיה || 2747	|| 3 
|}

==פרסים מיוחדים==
מארק טיימנוב העניק מספר פרסים מיוחדים: על המשחק שקרוב ביותר לסגנונו של אלכסנדר אלכין זכה פרסינה על ניצחונו נגד קראמניק. בפרס על התחבולה היפה ביותר זכה דינג לירן בניצחונו נגד ארוניאן מהסיבוב הראשון והפרס על המשחק הטכני הטוב ביותר ניתן לגלפנד על ניצחונו נגד אדמס.

==קישורים חיצוניים==
* [http://theweekinchess.com/chessnews/events/alekhine-memorial-2013/wins-for-ding-adams-and-kramnik-in-alekhine-memorial-round-1 משחקים מנותחים מהסיבוב הראשון], באתר theweekinchess 
* [http://theweekinchess.com/chessnews/events/alekhine-memorial-2013/adams-leads-alekhine-memorial-round-2-after-powerful-win-vs-svidler משחקים מנותחים מהסיבוב השני], באתר theweekinchess 
* [http://www.theweekinchess.com/chessnews/events/alekhine-memorial-2013/gelfand-defeats-and-catches-adams-after-alekhine-memorial-round-3 משחקים מנותחים מהסיבוב השלישי], באתר theweekinchess 
* [http://theweekinchess.com/chessnews/events/alekhine-memorial-2013/aronian-beat-svidler-to-join-gelfand-vachier-and-adams-in-the-alekhine-memorial-r4-lead משחקים מנותחים מהסיבוב הרביעי], באתר theweekinchess 
* [http://www.theweekinchess.com/chessnews/events/alekhine-memorial-2013/vachier-takes-sole-lead-fressinet-demolishes-kramnik-in-alekhine-memorial-round-5 משחקים מנותחים מהסיבוב החמישי], באתר theweekinchess 
* [http://www.theweekinchess.com/chessnews/events/alekhine-memorial-2013/all-draws-as-alekhine-memorial-resumes-in-st-petersburg משחקים מנותחים מהסיבוב השישי], באתר theweekinchess 
* [http://www.theweekinchess.com/chessnews/events/alekhine-memorial-2013/gelfand-joins-vachier-lagrave-in-alekhine-memorial-lead-after-7-rounds משחקים מנותחים מהסיבוב השביעי], באתר theweekinchess 
* [http://www.theweekinchess.com/chessnews/events/alekhine-memorial-2013/gelfand-leads-alone-going-into-alekhine-memorial-final-round משחקים מנותחים מהסיבוב השמיני], באתר theweekinchess 
* [http://www.theweekinchess.com/chessnews/events/alekhine-memorial-2013/aronian-wins-alekhine-memorial-on-tie-break-from-gelfand משחקים מנותחים מהסיבוב התשיעי], באתר theweekinchess 

קטגוריה:תחרויות שחמט ב-2013
קטגוריה:2013 בצרפת
קטגוריה:2013 ברוסיה
קטגוריה:סנקט פטרבורג: תחרויות ספורט
קטגוריה:פריז: תחרויות שחמט
קטגוריה:תחרויות שחמט ברוסיה
חיים שאולזון

הרב אלתר פרץ חיים שאולזון (נולד בה' באייר תשי"ב, 30 באפריל 1952) הוא עיתונאי ובלוגר חרדי ישראלי-אמריקאי.

==קורות חיים==
נולד בירושלים לרחל ולשמואל שאולזון. אביו היה סגן ראש עיריית ירושלים מטעם אגודת ישראל. גדל בשכונות מאה שערים וכרם אברהם שבירושלים. למד בישיבת באר יעקב ובישיבת הנגב בנתיבות. בטבת תשל"ג, 1972 נישא לרבקה לבית ליסטאקין, ילידת ארצות הברית. לאחר נישואיו שירת ברבנות הצבאית. בתום שירותו הצבאי החל לעבוד כעוזר פרלמנטרי של מנחם פרוש.

בשנות השבעים ייסד וערך את השבועון "צופר". בשנת 1979 פרסמו הרב שך, הרב יעקב ישראל קניבסקי, הרב יחיאל מיכל פיינשטיין, הרב שמואל הלוי ואזנר והרב נסים קרליץ, מכתב שבו נכתב כי "השבועון צופר אסור לבוא בקהל, הוא מלא רכילות, לשון הרע וליצנות גרועה וביזוי לתלמידי חכמים ולבני ישיבות". בעקבות זאת שינה שאולזון את שם העיתון ל"צוהר" בשנת 1982 נסגר העיתון.

בשנת 1983 היגר לארצות הברית. בשנת 1985 החל להוציא בניו יורק את העיתון "פנים חדשות", בעברית וביידיש. גם עיתון זה נתקל בהתנגדות הרבנים. בשנת 2008 שינה את שם העיתון ל"בעולמם של חרדים". בשנת 2011 חדל העיתון להופיע, במקביל לבלוג שפתח.

שאולזון מקורב לחסידות חב"ד ומזוהה עם סיעת שלומי אמונים.

הוא ניהל באמצעות עיתונו מערכה נגד חסידות סאטמר ואדמו"רה הרב משה טייטלבוים. בכמה מקרים הגיעו הדברים להכרעת בית משפט ובמקרה אחד הופעלה נגדו אלימות. פעמים רבות, בעקבות ידיעות שפרסם, הופצו נגדו פשקווילים בשכונות החרדיות.

ב-1989 ניסתה לדבריו קבוצה של חסידי סאטמר להתנקש בחייו, ובגלל זיהוי שגוי נדקר מכר שלו.

החל בחשון תשע"ב (נובמבר 2011) הוא מפעיל בלוג בשם "בעולמם של חרדים", באתר בלוגר, שבו סקופים חדשותיים ומאמרים התוקפים פוליטיקאים חרדים, רבנים וחצרות. יאיר אטינגר כתב על שאולזון: . גורמים נוספים שעליהם כתב שאולזון רבות הם חסידויות ויז'ניץ וסאטמר והפילוג במחנה הליטאי.

במרץ 2014 פרסם ערוץ 2 צילומי וידאו שצילמו עסקנים מאחת החסידויות במפגש איתו ובמהלכו הועברו אליו, לפי הטענה, סכומי כסף כחלק מעסקה עם אותם עסקנים בעניין הפרסומים בבלוג. בתגובה הכחיש שאולזון שנטל אי-פעם כסף תמורת פרסום או אי-פרסום ידיעות.

ביוני 2018 הקים אתר הנושא אף הוא את השם "בעולמם של חרדים", שם הוא מעלה את דעותיו גם בווידאו.

שאולזון משמש כרב בית כנסת בפלטבוש, אב לשני בנים ושתי בנות.

==קישורים חיצוניים==
*
* 
*[http://www.news1.co.il/blog/oywey/ מאמרים של חיים שאולזון] באתר מחלקה ראשונה
* 
* 
* ג'יימס בארון, [http://www.nytimes.com/1990/03/02/nyregion/editor-held-in-plot-to-extort-50000-from-satmar-rabbi.html Editor Held in Plot to Extort $50,000 From Satmar Rabbi], הניו יורק טיימס, 2 במרץ 1990.

==הערות שוליים==

קטגוריה:בוגרי ישיבת באר יעקב
קטגוריה:בוגרי ישיבת הנגב
קטגוריה:בלוגרים יהודים
קטגוריה:חרדים אמריקאים
קטגוריה:מהגרים מישראל לארצות הברית
קטגוריה:עורכי עיתונים ביידיש
קטגוריה:עורכי עיתונים יהודים אמריקאים
קטגוריה:עורכי עיתונים חרדים
קטגוריה:עורכי עיתונים ישראלים
קטגוריה:עיתונאים חרדים
קטגוריה:עיתונאים יהודים אמריקאים
קטגוריה:עיתונאים ישראלים
קטגוריה:חיילי הרבנות הצבאית
קטגוריה:ישראלים שנולדו ב-1952
יילץ

יילץ (ברוסית: Елец) היא העיר השנייה בגודלה במחוז ליפצק שברוסיה. היא ממוקמת על שתי גדות הנהר ביסטראיה סוסנה. ישנו עוד נהר בשם יילצ'יק הזורם לביסטראיה סוסנה ויחד הם יוצרים נהר באורך של 265 ק"מ. העיר מתפרשת לאורך של 65.05 קמ"ר. כיום מתגוררים ביילץ כ-108,404 תושבים. יילץ המודרנית היא מרכז תעשייתי ותרבותי.

== רקע כללי על העיר ==
יילץ ממוקמת במרחק של 70 ק"מ מבירת המחוז על מפגש המסילות ליפצק-אוריול, מוסקבה-דונבאס. מתחנת הרכבת של יילץ יוצאות רכבות ל-5 כיוונים שונים.

נשיא רוסיה ולדימיר פוטין כינה ב-2007 את העיר יילץ בשם "העיר של המלחמה הקדושה". וזאת מפני שיילץ בהיותה ממוקמת בקצה רוסיה ספגה במאורעות מלחמת העולם השנייה מכה קשה מאוד, והקריבה קורבנות רבים.

בעיר נולדו, גרו ולמדו הסופרים איוואן בונין ומיכאיל פרישווין, הפילוסופים וסילי רוזנוב וסרגיי בולגקוב, המלחין טיכון חרניקוב, והאמן ניקולאי ז'וקוב, כמו גם שחקנים מפורסמים, רופאים ואנשי ציבור אחרים. מוצרי התחרה של יילץ, האקורדיון שהומצא ביילץ, מוצרי עור ועוד ידועים היום בכל רחבי העולם.

== היסטוריה של העיר ==
בשנת 1414 נהרסה יילץ על ידי הכיבוש הטטארי. במשך רוב המאה ה-15 וה-16 העיר יילץ לא מאוזכרת בשום מקום ולכן ישנו ספק בעצם קיומה בתקופה זו. בסוף שנת 1591 החלה בנייה מחדש של מבצר יילץ, על פי פקודת פיודור הראשון. בתחילה, העיר הייתה מיושבת על ידי חיילים בשירות צבאי בלבד. ב-1618 נשרפה העיירה על ידי ההטמאן האוקראיני סגידאצ'ני.

במאה ה-17 וה-18 המחוז יילץ אוכלס באופן נרחב. רוב האוכלוסייה של המחוז היו צאצאי אנשי צבא ורק חלק קטן מהאוכלוסייה היו צמיתים. בשנת 1760 נשרפה כל העיר יחד עם כפרים סמוכים. לאחר מכן, העיר נבנתה מחדש על פי תוכנית חדשה והמבצר עצמו נעלם.

== התפתחות של העיר ==
ביילץ יותר מ-25 בתי ספר תיכוניים והשכלה גבוהה. בתוכם נכללים בתי ספר לחינוך מקצועי יסודי ותיכוני, ובכללם: בית הספר לטכנאי רכבת, המכללה התעשייתית-כלכלית, מכללת המדינה לאמנות, בתי-ספר לרפואה ועוד.

ביילץ קיימת האוניברסיטה העתיקה ביותר הנקראת על שמו של המשורר המפורסם איוון בונין. האוניברסיטה נוסדה בשנת 1939 כמוסד חינוכי, ובשנת 2000 קיבלה מעמד של אוניברסיטה קלאסית. בשנת 2012 היו באוניברסיטה כ-18 פקולטות שונות.

בעיר קיימים כ-226 מונומנטים של היסטוריה ותרבות. בנוסף לכך פועלים בעיר תיאטראות רבים כגון: תיאטרון "באניפיס" (משנת 1994), תיאטרון של מחול פופ "אלתא", תיאטרון לאומי לנוער "פרויקט". כמו כן ישנה תזמורת ג'אז הפועלת בעיר ואף אנסמבל כוריאוגרפיה.

יילץ היא ביתו של אחד מהספורטאים האולימפיים הרוסים הראשונים - אלכסנדר פטרוב. בעיר פועלים מספר מתקני ספורט כגון: אצטדיונים עם 9 מיליון מקומות לאנשים, מגרש כדורגל אחד מלאכותי ("ויקטוריה"), 42 אולמות ספורט (במפעלי העיר, במוסדות חינוך), 65 מגרשי ספורט פשוטים ו-2 בריכות שחייה.

== קישורים חיצוניים ==

* 
* [https://web.archive.org/web/20130517032606/http://elets-adm.ru/o-elce/o-gorode/ אתר העירייה]
* http://www.infoplease.com/encyclopedia/world/yelets.html
* 
* 

==הערות שוליים==

קטגוריה:מחוז ליפצק: ערים
EA Tiburon

EA Tiburon היא חברה לפיתוח משחקי וידאו הממוקמת במייטלאנד שבפלורידה שבארצות הברית. החברה היא חברת בת של Electronic Arts.

== משחקים שפותחו על ידי החברה ==
=== סדרת Madden NFL ===

*Madden NFL '94
*Madden NFL '96
*Madden NFL 97
*Madden Football 64
*Madden NFL 98
*Madden NFL 99
*Madden NFL 2000
*Madden NFL 2001
*Madden NFL 2002
*Madden NFL 2003
*Madden NFL 2004
*Madden NFL 2005
*Madden NFL 06
*Madden NFL 07
*Madden NFL 08
*Madden NFL 09
*Madden NFL 10
*Madden NFL 11
*Madden NFL Football
*Madden NFL 12
*Madden NFL 13
*Madden NFL 21

=== סדרת NFL Head Coach ===

*EA Sports Fantasy Football
*NFL Head Coach 09

=== סדרת NCAA Football ===

*NCAA Football 2004
*NCAA Football 2005
*NCAA Football 06
*NCAA Football 07
*NCAA Football 08
*NCAA Football 09
*NCAA Football 10
*NCAA Football 11
*NCAA Football 12
*NCAA Football 13

=== סדרת EA Sports NASCAR ===

*NASCAR Thunder 2004
*NASCAR 2005: Chase for the Cup
*NASCAR SimRacing
*NASCAR 06: Total Team Control
*NASCAR 07
*EA Sports NASCAR Racing
*NASCAR 08
*NASCAR 09
*NASCAR Kart Racing

=== סדרת Tiger Woods PGA Tour ===

*Tiger Woods PGA Tour 08
*Tiger Woods PGA Tour 09
*Tiger Woods PGA Tour 10
*Tiger Woods PGA Tour 11
*Tiger Woods PGA Tour 12
*Tiger Woods PGA Tour 13
*Tiger Woods PGA Tour 14

=== סדרת NFL Street ===

*NFL Street
*NFL Street 3

=== סדרת Superman Returns ===

*Superman Returns
*Superman Returns: Fortress of Solitude

=== משחקים אחרים ===
*NBA Live 13
*EA Sports MMA
*EA Sports GameShow
*NFL Tour
*Soviet Strike
*Nuclear Strike
*MechWarrior 3050
*Arena Football: Road to Glory
*GoldenEye: Rogue Agent (גרסת הנינטנדו DS)
*Henry Hatsworth in the Puzzling Adventure

==קישורים חיצוניים==
* 

קטגוריה:Electronic Arts
חינוך ממלכתי משלב

חינוך ממלכתי משלב הוא זרם של החינוך הממלכתי בישראל, המתאפיין בשילוב לימודי יהדות מוגברים בתוכנית הלימודים ושימת דגש על עיסוק בזהות יהודית. בבתי ספר של החינוך הממלכתי המשלב, המושתתים על פלורליזם, לומדים ביחד תלמידים המשתייכים לקשת רחבה של זהויות יהודיות: חילונים, דתיים, מסורתיים, קונסרבטיבים ורפורמים.

==שורשי החינוך הממלכתי המשלב==
בית הספר המשלב הראשון הוקם ביישוב כפר אדומים בשנת 1981, והיווה מודל ללמידה והשראה לשאר בתי הספר שקמו אחריו.
בשנת 2008, ביוזמת הח"כ אסתרינה טרטמן הרב הח״כ ויור וועדת חינוך מיכאל מלכיאור, ובשיתוף ד"ר אריה גייגר, אישרה הכנסת את החוק לחינוך ממלכתי משלב.
החוק מסמיך את שר החינוך לקבוע לגבי מוסד חינוך רשמי כי הוא מוסד חינוך ממלכתי משלב, שבו יינתן חינוך שיכלול לימוד מקורות יהודיים בהיקף רחב, תוך שימת דגש על עיסוק בזהות יהודית.

כל בית ספר בארץ, אם הורי לפחות שני שלישים מהתלמידים ורוב הצוות הפדגוגי תומכים במהלך, יכול לקבל הכרה מטעם משרד החינוך כבית ספר חינוך משלב.

עוד טרם חקיקת החוק, מספר בתי ספר בערים שונות בארץ התחילו ליישם את הרעיון לימודים משותפים של דתיים וחילונים ברוח פלורליזם יהודי, בהם בית הספר "יחד" במודיעין (גנים, יסודי, חטיבה ותיכון), בית הספר קשת בירושלים, בית הספר רעות בירושלים, בית הספר קשת בזכרון יעקב, בית הספר מיתרים ברעננה, בי"ס ז'בוטינסקי בבית שמש, בית הספר קשת במזכרת בתיה, בתי ספר ברותם, בנטור, בלכיש, בשפיר-באר טוביה. 

בתי ספר משלבים נוספים פעילים כיום בתל אביב (בית הספר משותף - יסודי), בשוהם (בית הספר קשת - יסודי וגנים), בבנימינה (בית ספר בראשית - יסודי), ברמת גן (בית ספר אושא יחד - יסודי) ובמקומות אחרים בארץ. 

רוב בתי הספר בזרם פועלים תחת רשת מיתרים, חלקם פועלים תחת קרן החינוך תל"י.

==ראו גם==
*קשת (חינוך)

==קישורים חיצוניים==
* [https://fs.knesset.gov.il//17/law/17_lsr_300752.pdf הצעת חוק חינוך ממלכתי (תיקון - הכרה בזרם משולב), התשס"ז-2007]
* [https://meitarim.org.il/ מיתרים], אתר הבית
* 
* 
* 
* 
* אריאל הורוביץ, [https://toravoda.org.il/כתבה/איחוד-השבטים-היהודיים-החינוך-המשלב-וה/ איחוד השבטים היהודיים: החינוך המשלב והחברה הישראלית], מתוך כתב העת דעות, יולי 2017
* 

==הערות שוליים==

קטגוריה:ארגון החינוך
קטגוריה:ישראל: חינוך
קטגוריה:ארגוני התחדשות יהודית
איירבוס הליקופטרס

איירבוס הליקופטרס (באנגלית: Airbus Helicopters, בעבר יורוקופטר) היא חטיבת יצור המסוקים של קבוצת איירבוס. היא הגדולה ביותר בתעשיית המסוקים במושגי הכנסה ואספקת מסוקי טורבינה. משרדה הראשי ממוקם בתחומו של נמל התעופה מרסיי-פרובאנס, במריגננה אשר בצרפת, ליד העיר מרסיי. מתקניה העיקריים של איירבוס הליקופטרס, מצויים במטות החברה שבמריגננה, ב"יורוקופטר גרמניה" שבעיר Donauwörth, וב"יורוקופטר ספרד" בעיר אלבסטה.

==היסטוריה==
"איירבוס הליקופטרס" הוקמה בשנת 1992, באמצעות מיזוג חטיבות המסוקים של איירוספסיאל ודיימלר-בנץ אוויר־חלל AG (DASA). מורשתה של החברה, תחילתה בלואי בלריו ובחברת Lioré et Olivier בצרפת, ובמסרשמיט ופוקה-וולף בגרמניה.

"איירבוס הליקופטרס" והחברות שקדמו לה (ושהתמזגו לתוכה) יצרו מגוון רחב של סוגי מסוקים, כולל המסוק הראשון שהונע על ידי מנוע טורבו-ציר (אלואט II בשנת 1955); הצגתו הראשונה לעולם של זנב הפנסטרון בעל רוטור חבוי (גאזל בשנת 1968); המסוק הראשון שאושר לטיסה בתנאי התקרחות (סופר פומה בשנת 1984); יצורו הראשון של מסוק בעל מערכת שליטה טוס-על-חוט {{כ}}(FBW) (NH90 טס לראשונה במצב FBW מלא בשנת 2003); המסוק הראשון שהשתמש במערכת שליטה טוס-על-חוט עיקרית (EC135 טס לראשונה בשנת 2003); ונחיתת המסוק הראשונה אי פעם, על הר אוורסט (בוצעה על ידי AS350 B3 בשנת 2005).

כתוצאה ממיזוג חברות האם לשעבר של "קבוצת יורוקופטר" בשנת 2000, נמצאת הקבוצה עכשיו בבעלות מלאה של תאגיד EADS. תוך יצירתו של תאגיד EADS בשנת 2000, מוזגה לתוכו גם יצרנית כלי הטיס הספרדית CASA , אשר גם לה הייתה היסטוריה של פעילויות קשורות למסוקים שראשיתן בחברה הספרדית טלרס לורינג, כולל הרכבה מקומית של המסוק Bo105.

כיום, יש ל"קבוצת יורוקופטר" שבעה מפעלים בצרפת, גרמניה וספרד, בנוסף ל-24 חברות־בת ומשתתפי יצור, ברחבי העולם.

החל משנת 2010, יותר מ-10,500 מסוקי איירבוס הליקופטרס נמצאים בשירות, עם למעלה מ-2,800 לקוחות ב-140 מדינות.

"קבוצת יורוקופטר" מכרה 346 מסוקים בשנת 2010 וסיפקה 503 מסוקים בשנת 2011.

בינואר 2014 החברה שינתה את שמה מיורוקופטר לאיירבוס הליקופטרס.

==כלי טיס של החברה בשירות חיל האוויר הישראלי==
* המסוק יורוקופטר AS-565 פנתר - נכנס לשירות בשנת 1996, ומשרת במסגרת טייסת 193.
* המסוק HH-65 דולפין - בשנים 1985-1997.
* איירוספסיאל גאזל - מספר מסוקים של חיל האוויר הסורי נפלו לידי ישראל במלחמת לבנון הראשונה

== כלי טיס של החברה בשירות היחידה האווירית של משטרת ישראל ==
* איירבוס H125 (כחל)- 4 מסוקים נכנסו לשירות במהלך השנים 2016 ו-2017
* איירבוס H145 (דוכיפת) - 2 מסוקים נכנסו לשירות במהלך שנת 2018.

==קישורים חיצוניים==
.
* 

* [https://web.archive.org/web/20120301233349/http://www.eurocopter.com/site/docs_wsw/RUB_346/History_Genealogy.gif תרשים גנאלוגיה של קבוצת יורוקופטר].

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:יצרני מטוסים
קטגוריה:יצרני מטוסים צרפתיים
קטגוריה:יצרני מטוסים גרמניים
איריס בר און

איריס בר-און (נולדה ב-26 באוגוסט 1955) היא ד"ר בחינוך, סקסולוגית, מרצה ומטפלת בתחומי מיניות וזוגיות ושדרנית רדיו ישראלית.

==קורות חיים==
נולדה בשנת 1955 ברחובות. שירתה בצה"ל כמורה חיילת בחיפה. למדה הוראה ועבדה כמורה במערכת החינוך במשך 14 שנים. כן למדה קורסים בתחום המיניות והטיפול המיני באוניברסיטת תל אביב, "הכשרת מנחים לקבוצות נישואין" במכון "מעגלים", "זוגיות" באוניברסיטת בר-אילן, ו"גישור בענייני גירושין" אצל ד"ר סוזן זיידל.

ב-1995 פתחה קליניקה פרטית בכפר סבא לייעוץ, טיפול והדרכה לזוגות וליחידים בתחום הזוגיות והמיניות. כן התראיינה לתקשורת בנושאים כגון חשיבות המיניות במהלך זוגיות. ב-1998 החלה לשדר תוכנית שבועית ברדיו רדיוס 100fm במוצאי שבת, בשם "מדברים אהבה עם איריס בר-און". בהמשך שידרה תוכנית יומית ברדיו חיפה וברדיו לב המדינה בשם "המופע של איריס בר-און". במקביל התארחה בתוכניות בוקר ואירוח רבות ברדיו ובטלוויזיה והתראיינה בנושאי זוגיות ומיניות.

ב-2003 העלתה מופע על זוגיות ומשפחה, עם אסף אשתר ואיריס ברנע, בשם "סיפורים ממין אחר". ב-2007 העלתה את המופע הקומי "טוב לי או רע לי" עם ננסי ברנדס, על זוגיות, אהבה ומין. ב-2011 העלתה מופע קומי שכתבה, בשם "זוגיות זה לא צחוק", על מין, משפחה ויחסים.

ב-2007 יצא ספרה הראשון, "מתחתנים - הוראות הפעלה", העוסק בזוגיות, מיניות ויחסים.

באותה שנה, נידונה בר־און בעסקת טיעון ל-8 חודשי מאסר וקנס על העלמות מס.

בשנת 2012 השתתפה בתוכנית המציאות "הישרדות VIP" בערוץ 10.

בר-און גרושה בשנית ואם לארבעה בנים.

== קישורים חיצוניים ==

* 

==הערות שוליים==

קטגוריה:מורשעות בעבירות מס בישראל
קטגוריה:מתחרי הישרדות (ישראל)
קטגוריה:סקסולוגים ישראלים
קטגוריה:שדרני רדיו ישראלים
קטגוריה:שדרניות רדיו ישראליות
קטגוריה:ישראליות שנולדו ב-1955
קטגוריה:ישראלים שנולדו ב-1955
סטווטון

סטווטון (אנגלית: Stoughton) היא עיירה במחוז דיין שבוויסקונסין, ארצות הברית. העיירה שוכנת לגדות נהר יארה (יובלו של נהר רוק), וכ-30 ק"מ דרומית מזרחית לבירת המדינה, מדיסון. נכון למפקד 2010, בעיירה מתגוררים 12,611 תושבים.
== היסטוריה ==
העיירה נוסדה ב-1847 על ידי לוקה סטווטון, אנגלי תושב ורמונט. העיירה ידועה במסורות הייחודיות שלה, הנובעות מכך שחלק גדול מאוכלוסיית העיירה היא ממוצא נורווגי. בין השאר, חוגגים בעיירה ב-17 במאי את "יום החוקה" (המקבילה ליום העצמאות) הנורווגי.

נטען, כי הרעיון של הפסקת קפה יסודו מן העיירה, כאשר תושביה הנורווגיים התנו את עבודתם במפעלים הסמוכים באישור להפסקת קפה מדי צהריים. בעיירה מתקיים מדי שנה פסטיבל המציין את הפסקת הקפה.

==קישורים חיצוניים==

* 

קטגוריה:ויסקונסין: ערים
קטגוריה:יישובים שהוקמו ב-1847
תת-מרחב שמור

באלגברה ליניארית, תת-מרחב שמור (או תת-מרחב אינוַריאנטי) של העתקה ליניארית <math> T </math>, הוא תת-מרחב וקטורי שהעתקה <math> T </math> שולחת את הווקטורים שלו בחזרה לעצמו.

אם <math> W </math> תת-מרחב שמור של <math> T </math> אז ניתן לצמצם את <math> T </math> לתת-המרחב <math> W </math> ולקבל: <math> {T|}_W \colon W \to W</math>

==הגדרה==
יהי <math> W </math> תת-מרחב ב-<math> V </math> ותהי :<math> T:V \to V</math> העתקה ליניארית. נאמר ש <math> W </math> תת-מרחב שמור <math> T </math> של <math> V </math> אם <math>\ T(W) \subseteq W</math>.

תהי <math> A </math> מטריצה ריבועית מסדר <math> n </math> מעל שדה <math>\ \mathbb {F} </math>. נאמר ש־<math> W </math> הוא תת-מרחב שמור <math> A </math> של <math>\ \mathbb {F}^n </math> אם לכל <math>\ w \in W</math> מתקיים <math> Aw \in W </math>.

===דוגמה פשוטה===
נגדיר העתקה ליניארית באופן הבא:

<math>T(x,y,z)=(x+2y+z,3x+4y-z,5z)</math>

אזי תת-המרחב <math>W:=\operatorname{span}\{(1,0,0),(0,1,0)\}</math> הוא תת-מרחב שמור <math> T </math>, וניתן לכתוב את ההעתקה המצומצמת של <math> T </math> עליו באופן הבא: <math>{T|}_W(x,y)=(x+2y,3x+4y)</math>.

===דוגמאות נוספות===
יהי <math>V</math> מרחב וקטורי ו־<math>T:V \to V</math> העתקה ליניארית, אזי:
# <math>V</math> עצמו ותת-מרחב האפס תתי-מרחב שמורי <math> T </math>.
# אם <math>\lambda</math> ערך עצמי של <math> T </math>, אזי המרחב העצמי של <math>\lambda</math> הוא שמור <math> T </math>.
# <math>\mathrm{Im}T</math> וגם <math>\mathrm{Ker}T</math> תתי-מרחב שמורי <math> T </math>.

==תכונות==
===משפט הפירוק היסודי (פרימרי)===
יהי <math> V </math> מרחב וקטורי בעל ממד סופי, <math> T:V \to V</math> העתקה ליניארית ויהי <math> p </math> הפולינום המינימלי של <math> T </math>, נוכל להציג את <math> p </math> כמכפלה של גורמים אי פריקים
<math> \prod_{i=1}^{n} p_{i}^{r_i} </math>.

אזי <math>V = Ker ~{p_1}^{r_1} \oplus \cdots \oplus Ker~{p_n}^{r_n}</math> פירוק ישר של <math>V</math> לתתי-מרחב שמורי <math> T </math>.

בנוסף אם <math> T </math> לכסינה, אזי הפירוק הוא לתתי-מרחב עצמיים של <math> T </math>.

=== פעולות על המרחב ===
יהי <math> U,W </math> תתי-מרחב שמורים <math> T </math> של <math> V </math>, אזי:
* <math>U\cap W</math> תת-מרחב שמור <math> T </math>.
* <math>U \oplus W</math> תת-מרחב שמור <math> T </math>.
* אם <math> W </math> מרחב עצמי של <math> T </math>, אזי כל תת-מרחב של <math> W </math>, הוא תת-מרחב שמור <math> T </math>.

===תת-מרחב ציקלי===
יהי <math>v \in V</math> וקטור במרחב וקטורי כלשהו ו־<math>T:V \to V</math> העתקה ליניארית. אזי קיים <math>k</math> מקסימלי, כך ש <math>B=\{v, Tv, T^2v,..., T^{k-1}v\}</math> קבוצה של וקטורים בלתי תלויים.

תת-המרחב <math>W</math> אשר <math>B</math> הוא בסיס שלו נקרא תת-מרחב ציקלי של <math> V </math> ביחס ל-<math> T </math> ול-<math>v</math>, והוא תת-מרחב שמור ה־<math> T </math> הקטן ביותר המכיל את <math>v</math>.

===הטלות===

יהי <math>V</math> מרחב וקטורי בעל ממד <math>n</math> המחולק לסכום ישר של <math>k \le n</math> תתי-מרחב, לכל תת-מרחב <math>W_i</math> נצמיד הטלה <math>E_i</math>, אזי <math>W_i</math> הם שמורי <math> T </math> אם ורק אם <math>TE_i=E_iT</math> לכל <math>i</math>.

קטגוריה:אלגברה ליניארית
שבח פרידלר

שבח פרידלר הוא פרופסור מן המניין בחוג למיילדות ולגינקולוגיה בפקולטה למקצועות הבריאות ולרפואה של אוניברסיטת בן-גוריון בנגב. פרידלר משמש כמנהל היחידה לפוריות והפריה חוץ גופית במרכז רפואי ברזילי, ורופא בכיר ביחידה להפריה חוץ גופית בבי"ח אסותא תל אביב ובהרצליה מדיקל סנטר.

==ביוגרפיה==
פרידלר למד בבית-הספר לרפואה של האוניברסיטה העברית בירושלים. הוא התמחה ברפואת נשים במחלקת הנשים והיולדות בבית החולים ביקור חולים. הוא השתלם במשך שנתיים באנדוקרינולוגיה של הפוריות והפריה חוץ גופית, במרכז הרפואי של אוניברסיטת סטנפורד בקליפורניה. בנוסף, פרידלר השתלם בפוריות הגבר ביחידה לחקר הפוריות, בית החולים הקריה תל אביב, בלפרוסקופיה והחזרת עוברים לחצוצרות, באוניברסיטה החופשית, בריסל ובהבשלת ביציות באוניברסיטת גוטבורג, בשוודיה.

פרידלר מכהן כמנהל היחידה לפוריות במרכז רפואי ברזילי באשקלון ומנהל את מרפאת הפוריות של האישה והגבר בקופ"ח מאוחדת, סניף שפרינצק, תל אביב.

בעבר היה רופא בכיר ביחידה להפריה חוץ גופית בבית החולים הדסה עין כרם ובבית החולים אסף הרופא.

ניסיונו הקליני משתרע לאורך כ-25 שנה של טיפולי הפוריות והפריה חוץ-גופית והוא נחשב לאחד הראשונים בביצוע ניתוחי שאיבת זרע. כמו כן, הוא מומחה באנדוסקופיה גינקולוגית, בפרט ובהיסטרוסקופיות ולפרוסקופיות הקשורות לטיפולי פוריות.

פרידלר פועל גם בתחום המחקר הקליני ופרסם מעל 100 מאמרים מדעיים שהתפרסמו בכתבי עת אקדמיים ברחבי העולם וכן בספרים מקצועיים. כמו כן, הוא מלמד סטודנטים ומנחה מתמחים ומרצה בפני כינוסים מדעיים בארץ ובעולם.

פרידלר הוא חבר באגודה הישראלית לחקר הפוריות, באגודה האמריקאית לרפואת הרבייה ובאגודה האירופאית לפוריות ואמבריולוגיה.

==קישורים חיצוניים==
* [http://www.poriyut-guide.com/doctors/dr-friedler/ פרידלר שבח] באתר פוריות ופריון
*[http://www.bmc.gov.il/?CategoryID=109&ArticleID=3846 פרידלר שבח - מנהל יחידת פוריות והפריה חוץ גופית], אתר המרכז הרפואי ברזילי
<div class="mw-content-ltr">
* S Friedler, JG Schenker, A Herman, A Lewin, [http://humupd.oxfordjournals.org/content/2/4/323.short The role of ultrasonography in the evaluation of endometrial receptivity following assisted reproductive treatments: a critical review], Human Reproduction Update, Volume 2, Issue 4, 1 July 1996, Pages 323–335</div>

קטגוריה:גינקולוגים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל אוניברסיטת בן-גוריון בנגב: מדעי הבריאות
EA Black Box

EA Black Box היא חברה לפיתוח משחקי וידאו הממוקמת בברנבי שבקולומביה הבריטית שבקנדה. החברה היא חברת בת של Electronic Arts.

החברה היא גם השותפה של החברה EA Canada.

== משחקים שפותחו על ידי החברה ==
{| class="wikitable"
|-
! שם !! שנה !! פלטפורמה
|-
| NHL 2K || 2000 || (Dreamcast
|-
| NASCAR 2001 || 2000 || PlayStation
|-
| NHL Hitz 20-02 || 2001 || GameCube, PlayStation 2, Xbox
|-
| Sega Soccer Slam || 2002 || GameCube, PlayStation 2, Xbox
|-
| NHL Hitz 20-03 || 2002 || GameCube, PlayStation 2, Xbox
|-
| Need for Speed: Hot Pursuit 2 || 2002 || PlayStation 2
|-
| NHL 2004 || 2003 || GameCube, PlayStation 2, Xbox
|-
| Need for Speed: Underground || 2003 || GameCube, PlayStation 2, Windows, Xbox
|-
| NHL 2005 || 2004 || GameCube, PlayStation 2, Xbox
|-
| Need for Speed: Underground 2 || 2004 || GameCube, PlayStation 2, Windows, Xbox
|-
| Need for Speed: Most Wanted || 2005 || GameCube, PlayStation 2, Windows, Xbox, Xbox 360
|-
| Need for Speed: Carbon || 2006 || GameCube, Macintosh, PlayStation 2, PlayStation 3, Wii, Windows, Xbox, Xbox 360
|-
| Skate || 2007 || PlayStation 3, Xbox 360
|-
| Need for Speed: ProStreet || 2007 || PlayStation 2, PlayStation 3, Wii, Windows, Xbox 360
|-
| Need for Speed: Undercover || 2008 || PlayStation 2, PlayStation 3, Wii, Windows, Xbox 360
|-
| Skate It || 2008 || Wii
|-
| Skate 2 || 2009 || PlayStation 3, Xbox 360
|-
| Skate 3 || 2010 || PlayStation 3, Xbox 360
|-
| Need for Speed: World || 2010 || Windows
|-
| Need for Speed: The Run || 2011 || PlayStation 3, Xbox 360, Wii, Nintendo 3DS, Windows
|}

== ראו גם ==
* EA Canada
* Electronic Arts

==קישורים חיצוניים==
* 

קטגוריה:Electronic Arts
אוניברסיטת ג'ורג' וושינגטון

אוורד פיירבנקס}} בקמפוס
אוניברסיטת ג'ורג' וושינגטון (באנגלית: George Washington University; בראשי תיבות: GWU או GW) היא אוניברסיטה פרטית השוכנת באזור ווסט אנד שבוושינגטון די. סי., מחוז קולומביה שבארצות הברית.

האוניברסיטה קרויה על שמו של נשיא ארצות הברית הראשון, ג'ורג' וושינגטון, והוקמה ב-9 בפברואר 1821 בשם "The Columbian College in the District of Columbia", אך שמה שונה לשם הנוכחי בשנת 1904.

המיקום האורבני של האוניברסיטה במרכז וושינגטון די. סי., הוא אידיאלי לחובבי הפוליטיקה וחיי העיר. הקמפוס משתרע על פני שכונת פוגי בוטם, בסמוך למחלקת המדינה, לבית הלבן, ולמול. סטודנטים לתארים מתקדמים ואחרים נדרשים להתגורר בקמפוס, והחל משנת הלימודים של 2018, הסטודנטים המתחילים נדרשים להתגורר גם הם בקמפוס.

נכון לשנת 2016 למדו באוניברסיטה כ-27,000 תלמידים<ref></ref>. האוניברסיטה מעניקה תארים אקדמיים, מתואר ראשון עד דוקטורט.

==ארגון אקדמי==
=== בתי ספר לתואר ראשון ותארים מתקדמים ===
* 
* 
* ע"ש 
* ע"ש 
* 
* 
* 
* ע"ש 

=== בתי ספר לתארים מתקדמים ===
* 
* 
* 
* 
* ע"ש 
* 

==בוגרי האוניברסיטה==
פוליטיקאים, אנשי עסקים ואנשי צבא רבים הם מבוגרי האוניברסיטה, בין השאר ניתן למנות:
*קולין פאוול - גנרל בצבא ארצות הברית ומזכיר ההגנה של ארצות הברית
*לי מיונג-באק - נשיא קוריאה הדרומית בין השנים 2008–2013
*מיכאיל סאקשווילי - נשיא גאורגיה בין השנים 2004–2014
*ד"ר מייקל גריפין - מנהל נאס"א ה-11
*דוד קליין - נגיד בנק ישראל השביעי

כמו כן למדו באוניברסיטה ג'קלין קנדי-אונאסיס, רעייתו של נשיא ארצות הברית ה-35, ג'ון פיצג'רלד קנדי ולורה בוש, רעייתו של נשיא ארצות הברית ה-43, ג'ורג' ווקר בוש.

==קישורים חיצוניים==

* 

* 
* [https://web.archive.org/web/20130422034901/http://estreetbeat.com/ בלוג הסטודנטים]

==הערות שוליים==

*
ג'ורג' וושינגטון
Mass Effect (סדרת משחקים)

Mass Effect היא סדרת משחקי וידאו בקטגוריית משחקי תפקידים ויריות בגוף שלישי שעלילתה מתבססת על מלחמות בדיוניות, המשחק עצמו הוא על מדע בדיוני. הסדרה יצאה לפלטפורמות ה-Xbox 360, ה-Microsoft Windows, ה-PlayStation 3, ה-iOS, ה-iOS והאנדרואיד. בסדרה ישנם כרגע שמונה משחקים.

== המשחקים ==
{| class="wikitable"
|-
! שנה !! שם !! Microsoft Windows !! Xbox 360 !! PlayStation 3 !! iOS !! Wii U !! אנדרואיד !! Xbox One
|-
| 2007 || Mass Effect || || || || || || || 
|-
| 2009 || Mass Effect Galaxy || || || || || || || 
|-
| 2010 || Mass Effect 2 || || || || || || || 
|-
| 2010 || Mass Effect 2: Lair of the Shadow Broker || || || || || || || 
|-
| 2011 || Mass Effect 2: Arrival || || || || || || || 
|-
| 2012 || Mass Effect: Infiltrator || || || || || || || 
|-
| 2012 || Mass Effect 3 || || || || || || || 
|-
| 2017 || Mass Effect: Andromeda || || || || || || || 
|}

== ציונים ==
{| class="wikitable"
|-
! המשחק !! GameRankings !! Metacritic
|-
| Mass Effect || PS3 - 82.00% PC - 89.70% X360 - 91.24% || PS3 - 85 PC - 89 X360 - 91
|-
| Mass Effect 2 || PS3 - 93.24% PC - 94.52% X360 - 95.69% || PS3 - 94 PC - 94 X360 - 96
|-
| Mass Effect 3 || PC - 87.75% WIIU - 88.25% PS3 - 91.65% X360 - 92.12% || PC - 89 WIIU - 87 PS3 - 93 X360 - 93
|-
|Mass Effect: Andromeda
|PC - 71.59%
PS4 - 70.11%

XONE - 73.86%<ref></ref>
|PC - 72
PS4 - 71

XONE - 76
|}

==קישורים חיצוניים==

* 

==הערות שוליים==

*
קטגוריה:משחקי וידאו משנת 2007
קטגוריה:משחקי וידאו משנת 2009
קטגוריה:משחקי וידאו משנת 2010
קטגוריה:משחקי וידאו משנת 2011
קטגוריה:משחקי וידאו משנת 2012
קטגוריה:סדרות משחקי וידאו
קטגוריה:משחקי יריות ממוחשבים (גוף שלישי)
קטגוריה:משחקי רשת
קטגוריה:משחקי Xbox 360
קטגוריה:משחקי פלייסטיישן 3
קטגוריה:משחקי Xbox One
קטגוריה:BioWare
קטגוריה:משחקי פעולה-תפקידים
דייוויד תייל

דייוויד אגמונט תייל (באנגלית: David Egmont Theile; נולד ב-17 בינואר 1938). הוא שחיין אוסטרלי בעבר, אלוף אולימפי פעמיים ברציפות (מלבורן 1956 ורומא 1960) ושיאן עולם במשחה ל-100 מטר גב. לאחר מכן הוא הפך למנתח מוביל ומנהל רפואי.

== ביוגרפיה ==
תייל נולד במריבורו שבקווינסלנד.

===אלוף אולימפי===
באולימפיאדת מלבורן (1956) זכה תייל במדליית זהב במשחה ל-100 מטר גב בשיא עולם חדש של 1:02.2 דקות, לפני בן ארצו ג'ון מונקטון (1:03.2 דקות) ופרנק מקיני מארצות הברית (1:04.5 דקות).

באולימפיאדת רומא (1960) זכה תייל בשתי מדליות זהב וכסף. מדליית זהב, במשחה ל-100 מטר גב בשיא אולימפי חדש של 1:01.9 דקות, לפני פרנק מקיני (1:02.1 דקות) ורוברט בנט (1:02.3 דקות) שניהם מארצות הברית ובכך הגן על תוארו. מדליית כסף, במשחה שליחים 4x100 מטר מעורב ביחד עם טרי גתרקול, נוויל הייס וג'ף שיפטון בתוצאה של 4:12.0 דקות, אחרי ארצות הברית שקבעה שיא עולם חדש של 4:05.4 דקות ולפני יפן (4:12.2 דקות).

== תארים והישגים ==
* בשנת 1968 זכה תייל להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר גב

== קישורים חיצוניים ==

== הערות שוליים ==

קטגוריה:זוכי מדליית הספורט האוסטרלית
קטגוריה:שחייני גב
קטגוריה:שחיינים באולימפיאדת מלבורן (1956)
קטגוריה:שחיינים באולימפיאדת רומא (1960)
קטגוריה:אלופים אולימפיים אוסטרלים: שחייה
קטגוריה:שיאני עולם אוסטרלים: שחייה
קטגוריה:אוסטרלים שנולדו ב-1938
נקז חזה

נקזי חזה
נקז חזה (באנגלית: Chest tube נקרא גם קטטר בית החזה) הוא צינור פלסטי גמיש המוחדר דרך בית החזה אל תוך חלל האדר (החלל הפלוארלי ) במטרה לנקז הצטברות של דם או אוויר.

נקז החזה משמש לפרוצדורה כירורגית לטיפול בחזה אוויר בלחץ ובחזה דם שמבוצעת בתנאי שטח במתאר טרום בית החולים או בבית החולים עצמו. נקז החזה היא פעולה מצילת חיים ונפוצה מאוד במתארי טראומה, במיוחד בתור טיפול לפגיעות חודרות לבית החזה.

==אופן הטיפול==
בפרוצדורה זו מוחדר נקז בין צלעות ארבע וחמש בחלק הקרוב לחמישית אל בין קרומי האדר של הריאה (קרומי הפלאורה).
כתוצאה מהחדרת הנקז, אוויר או דם שהצטברו בלחץ גבוה בין הקרומים ינוקזו הודות לנקז וכך הלחץ בין הקרומים מתאזן.
במרבית המקרים טרם ביצוע הטרוקר מוחדרת מחט עבה (14G) או קטטר (10FR) אל בין קרומי הפלאורה כדי לנקז חלק מן הלחץ תוך כדי הכנת כל הציוד לטרוקר.

פרוצדורה זו היא מסוכנת ודורשת מיומנות רפואית וזמן, לכן בישראל היא נעשית רק בסמכות רופא (או פרמדיק - בהוראת רופא).
טרוקר מבוצע בבית חולים לצורך ניקוז חומרים שחדרו אל בין קרומי האדר של הריאות (בדרך כלל אוויר או דם). במקרים מסוימים, כמו למשל במקרים של החייאה על רקע טראומה, מבוצע ניקוז דו צדדי של החזה.

בשטח מבוצעת פעולה זו כאשר מתקיימים כל התנאים הבאים:
# מנגנון פגיעה במחשיד לחזה אוויר בלחץ/חזה דם
# סימני מצוקה נשימתית
# סטורציה מתחת ל-92%
# זמן ההגעה של הפצוע לחדר ניתוח ארוך מ-20 דקות
==ראו גם==
* חזה אוויר
* חזה דם

== קישורים חיצוניים ==

* [https://www.youtube.com/watch?v=JfKg_aXe7u4&list=PLPG8RZNM8LuVDSNkmn68mhp1JoLV94lTp סרטון הדרכה אודות טרוקר], אתר יוטיוב

קטגוריה:טיפולים רפואיים
קטגוריה:רפואת ריאות
רולף סיוורט

רולף מקסימיליאן סיורט (שוודית: Rolf Maximilian Sievert; 6 במאי 1896 - 3 באוקטובר 1966) היה פרופסור וחוקר בתחום הפיזיקה הרפואית שוודי. הוא תרם רבות לחקר השפעת קרינה מייננת על מערכות ביולוגיות.

==חייו==
סיורט נולד בסטוקהולם, שוודיה למקס סיורט, תעשיין ממוצא גרמני. הוא כיהן כראש המעבדה לפיזיקה במכון Radiumhemmet שבשוודיה משנת 1924 עד 1937. אחר כך הוא מונה לראש מחלקת פיזיקה של קרינה במכון קרולינסקה. סיורט היה חלוץ בתחום של מדידת מנת קרינה ובשימוש של קרינה לאבחנה וטיפול של סרטן. בשנים המאוחרות של חייו הוא הקדיש את מחקרו לנושא השפעת חשיפות חוזרות למנות קרינה קטנות.

בשנת 1964 סיורט ייסד את האגודה הבינלאומית להגנה מקרינה (IRPA), ואף כיהן כיו"ר האגודה. הוא כיהן גם כיו"ר "הועדה המדעית של האו"ם להשפעת קרינה אטומית". הוא המציא כמה מכשירים לצורך מדידת מנת קרינה; הכי ידוע הוא "תא הסיוורט" (על שמו).

בשנת 1979 בפגישה של הכינוס הכללי על משקלים ומדידות (CPGM) הוחלט לקרוא את יחידת SI למנה אפקטיבית על שמו: סיוורט (Sv).

==ראו גם==
*קרינה מייננת

==קישורים חיצוניים==

קטגוריה:חברי האקדמיה המלכותית השוודית למדעים
קטגוריה:פיזיקאים שוודים
קטגוריה:ילידי 1896
קטגוריה:נפטרים ב-1966
טל ברקוביץ'

טל ברקוביץ (נולדה ב-27 באוגוסט 1984) היא שחקנית ודוגמנית ישראלית.

==קורות חיים==
ברקוביץ' נולדה בקריית טבעון, בת למורה לאומנות בבית ספר ביקנעם עילית. בוגרת בית ספר "ויצו" (כיום: תיכון "רעות לאומנויות") בחיפה.

רקדה בבלט הישראלי ובלהקת בת-דור במשך כמה שנים לאחר סיום לימודיה התיכוניים.

בשנים 2006–2007 השתתפה בשעשועון הסאטירי "פפראצי" של yes, בתור נערת הפפראצי, יחד עם ארז בן הרוש ומיכאל הנגבי. בשנת 2011 השתתפה ב"רוקדים עם כוכבים" בערוץ 2 של רשת, יחד עם בוריס זלצמן. 

בשנת 2012 ברקוביץ' ירדה מהארץ, ושיחקה במספר הפקות טלוויזיוניות קטנות באמריקה ובבריטניה.

ביולי 2015 שבה לארץ כדי לצלם קמפיין ל"אינטימה", ולהצטלם לסרט "אל תשכחי אותי" של הבמאי רם נהרי על פי תסריט של ניתאי גבירץ. הסרט יצא לאקרנים בישראל בשנת 2019.

היא ניהלה מערכת יחסים מתוקשרת עם הזמר אריק ברמן.

בשנת 2020 התחתנה עם אייזיק, איש עסקים חרדי מניו יורק, והשניים מנהלים אורח חיים חרדי-דתי.

==קישורים חיצוניים==
* 
* 
* 
* 
* 
* 

קטגוריה:דוגמניות ישראליות
קטגוריה:אמניות ישראליות שחזרו בתשובה
קטגוריה:בוגרות תיכון ויצו לאמנויות/רעות (חיפה)
קטגוריה:ניו יורק: אישים
קטגוריה:מהגרות מישראל לארצות הברית
קטגוריה:שחקניות קולנוע וטלוויזיה ישראליות
קטגוריה:רקדניות ישראליות
קטגוריה:רקדניות בלט ישראליות
קטגוריה:ישראליות שנולדו ב-1984
קטגוריה:ישראלים שנולדו ב-1984
אלבר סובול

אלבר מריוס סובול (בצרפתית: Albert Marius Soboul; 27 באפריל 1914 - 11 בספטמבר 1982) היה היסטוריון צרפתי, התמחה בהיסטוריה של המהפכה הצרפתית ותקופת נפוליאון בונפרטה. כיהן כפרופסור בסורבון ומופקד הקתדרה לחקר המהפכה הצרפתית באוניברסיטה זו.

== תולדות חייו ==
נולד באלג'יר וגדל במחוז ארדש בדרום צרפת. לאחר מות אביו ב-1922 חי עם אמו אצל דודתו בעיר נים. את לימודיו סיים בתיכון לואי הגדול בפריז.

עם פרוץ מלחמת העולם השנייה גויס ליחידת ארטילריה. ב-1940 נפצע ושוחרר. הוא הצטרף למפלגה הקומוניסטית הצרפתית והיה פעיל בתנועת ההתנגדות הצרפתית. תחת הנחייתו של ז'ורז' לפבר כתב את הדיסרטציה שלו על הסנקילוטים של פריז בשנה השנייה למהפכה. לאחר קבלת תואר הדוקטור החל ללמד באוניברסיטת בלז פסקל בקלרמון-פראן. ב-1967, לאחר שנים של מחקר והוראה, קיבל את הקתדרה לחקר המהפכה הצרפתית בסורבון. במשך שנים ערך את כתב העת Annales historiques de la Rèvolution française והיה לחוקר הצרפתי הבולט ביותר בתחום מחקר ההיסטוריה של המהפכה.

== גישתו במחקר ==
גישתו הייתה מרקסיסטית והוא הדגיש את מלחמת המעמדות כבסיס להבנת המהפכה, סיבותיה, התפתחותה ותוצאותיה, זאת על אף שהוא עצמו הגדיר את עצמו כהיסטוריון מהמסורת הקלאסית של אלכסיס דה טוקוויל, ז'אן ז'ורס ולפברה. מחקריו מרובים בפרטים ונתונים מתך חיי היום-יום, ששפכו אור בעיקר על מעמד הסנקילוטים ("המון העם") כמעמד בעל חשיבות וכליבה של המהפכה (בצד, ואף יותר מן הבורגנות). על עמדה זו ספג ביקורת מהיסטוריונים רוויזיוניסטים שטענו שתיאור הסנקילוטים כפרולטריון מוקדם הוא אנכרוניזם ושלסנקילוטים לא הייתה תודעה מעמדית אלא שהיו המון מוסת, בער ונפשע שמניעיו שנאה וקנאה בבני מעמדות האצולה וההון ורצון לנקום בהם ולהחליפם.

כמו כן בולט ניתוחו את שלטון הטרור כנובע מהמאבק המהפכני כנגד כוחות שקמו עליה להחריבה מבפנים ומבחוץ ומתוך ההקשר הכלכלי. גם על גישה זו ספג ביקורת קשה מההיסטוריונים הרוויזיוניסטים, בעיקר פרנסואה פירה.

== ספרו בעברית ==
* המהפכה הצרפתית 1789-1799, הוצאת הקיבוץ המאוחד, תשכ"ה בתרגום לני יחיל

== קישורים חיצוניים ==

* [http://www.ucpress.edu/book.php?isbn=9780520034198 ביוגרפיה קצרה ברשומת ספרו]
* 
* 

==הערות שוליים==

קטגוריה:היסטוריונים צרפתים
קטגוריה:קומוניסטים צרפתים
קטגוריה:המהפכה הצרפתית
קטגוריה:אישים הקבורים בבית הקברות פר לשז
קטגוריה:צרפתים ילידי אלג'יריה הצרפתית
קטגוריה:צרפתים שנולדו ב-1914
קטגוריה:צרפתים שנפטרו ב-1982
לפגוע ולהחטיא

לפגוע ולהחטיא (Hit & Miss) היא מיני סדרת דרמה המשכית בריטית ששודרה בערוץ Sky Atlantic. הסדרה עלתה לאוויר ב-22 במאי 2012.

במרכז העלילה נמצאת רוצחת שכירה שנולדה ביולוגית כגבר, עברה ניתוח לשינוי מין ונודע לה שיש לה בן מעברה כגבר, הסדרה מתארת את ניסיונותיה לנהל חיים יחד עם ילדיה של האשה שהייתה בת הזוג שלה בעבר והשילוב של הורות ומקצוע הרצח.

==קישורים חיצוניים==
* 

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:טרנסג'נדר בטלוויזיה
קטגוריה:Audience: תוכניות וסדרות
חוקת 1793

חוקת 1793
חוקת 1793 (בצרפתית: Acte constitutionnel du 24 juin 1793 או Constitution montagnarde (חוקת ההר) או Constitution de l'an I (חוקת השנה הראשונה)) הייתה החוקה השנייה שכוננה בצרפת בימי המהפכה הצרפתית והחוקה הראשונה שהתקבלה תחת הרפובליקה הצרפתית הראשונה. החוקה הייתה אמורה להחליף את חוקת 1791 שלא הייתה רלוונטית לאחר שבוטל מוסד המלוכה. החוקה החדשה נוסחה על ידי ועדה של חמישה אישים, ביניהם לואי אנטואן דה סן-ז'וסט, שנבחרו לצורך תפקיד זה על ידי הוועידה הלאומית ואשר מתוקף בחירתם הפכו גם לחברי הוועד לשלום הציבור. 

הנוסח הסופי של החוקה התבסס על הצהרת זכויות האדם והאזרח, שגרסה חדשה ורדיקלית שלה הופיעה כפתיח לחוקה (הצהרת זכויות האדם והאזרח של 1793). ההצהרה החדשה הכריזה כי כל בני האדם שווים על פי הטבע ובפני החוק. היא כללה הגנות מפני פגיעה של הממשלה בזכויות האדם, שהן הזכות לשוויון, לחירות, לביטחון ולרכוש. היא כללה הגנה על חירויות שונות, כגון חירות הדת והמצפון, חופש העיתונות, חופש ההתאגדות, והחופש למסחר. ההצהרה קבעה כי אדם אינו יכול למכור את עצמו או להימכר על ידי אחר, ובכך קבעה שעבדות אינה חוקית. 

אחד החידושים העיקריים בפתיח של החוקה הוא ההוספה של מספר זכויות חברתיות וכלכליות כזכויות מוגנות של האדם והאזרח, ביניהן, זכות האזרח לרווחה, זכותם של נזקקים לקבל סיוע מהחברה, והזכות לחינוך.

ההצהרה בפתיח לחוקה קובעת גם מספר זכויות פוליטיות, שהחשובה והרדיקלית ביניהן היא זכות המרד. כך למשל נכתב כי "כאשר הממשלה פוגעת בזכויות של העם, המרד יהיה, עבור העם ועבור כל חלק ממנו, הזכות המקודשת ביותר והחובה ההכרחית ביותר" (סעיף 34). 

על אף שהתקבלה על ידי הוועידה הלאומית ב-24 ביוני 1793 ואשררה במשאל עם עם 1,800,000 קולות בעד ו-11,000 קולות נגד, החוקה הושעתה מייד עם כינונה הרשמי ולמעשה מעולם לא שימשה כחוקה בפועל. הוועידה, שנשלטה על ידי היעקובינים, הכריזה על מצב החירום בשל מצב המלחמה בו הייתה צרפת שרויה. למרות שלא שימשה בחוקה בפועל, ההיסטוריון ולטר גראב טוען ש"חוקה יעקובינית זו... מסמנת את פסגת הדמוקרטיה הבורגנית שהמהפכה הצרפתית הגיעה אליה והיא שימשה דוגמה ומופת לחוקות הדמוקרטיות במאות ה-19 וה-20.

לאחר תקופת שלטון הטרור, שלטון תרמידור הביא לכינון חוקת 1795, שהייתה שמרנית יותר מחוקת 1793, שאפה ליצירת סדר חברתי ופוליטי ליברלי ולמנוע מרד.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:המהפכה הצרפתית
1793